संसद जाते वक्त पकड़ा था; जंतर-मंतर से पहलवानों के टेंट उखाड़े, FIR दर्ज
भारतीय कुश्ती संघ के अध्यक्ष बृजभूषण शरण सिंह की गिरफ्तारी की मांग को लेकर दिल्ली के जंतर-मंतर पर पहलवानों का धरना 23 अप्रैल से जारी है। इसी बीच नई संसद भवन के सामने 28 अप्रैल रविवार को पहलवानों के समर्थन में सभी खापों की महिला महापंचायत होगी।
संसद की नई बिल्डिंग के सामने पुलिस और धरना दे रहे पहलवानों के बीच झड़प हो गई। पहलवान बैरिकेड्स लांघकर नई संसद की तरफ जा रहे थे। पुलिस ने उन्हें रोका और बजरंग पूनिया, विनेश-संगीता फोगाट, साक्षी मलिक सहित अन्य को हिरासत में ले लिया। इसके बाद पुलिस ने धरना स्थल जंतर-मंतर पर लगे टेंट, कुर्सियां और दूसरा सामान हटाकर शाम 4 बजे उसे पूरी तरह खाली कर दिया।
घटना के बाद दिल्ली पुलिस ने बजरंग पूनिया, साक्षी मलिक, विनेश फोगाट सहित प्रोटेस्ट ऑर्गनाइजेसर्स के खिलाफ मामला दर्ज किया है। इन पर दंगा करने और सरकारी काम में बाधा डालने की धाराएं लगाई गई हैं।
इसके बाद शाम 7.15 बजे कुछ पहलवानों को छोड़ दिया गया। विनेश फोगाट ने कहा कि मुझे, संगीता फोगाट और साक्षी मलिक को रिलीज कर दिया गया है। बजरंग पूनिया अभी भी पुलिस की हिरासत में हैं। हमने पुलिस को कहा कि बिना किसी लीगल प्रोसीजर के हमें अंदर नहीं रख सकते तो वे बोले कि हमें कानून मत सिखाओ।
दरअसल, 34 दिन से जंतर-मंतर पर धरना दे रहे पहलवान रविवार को नई संसद के सामने महिला महापंचायत में शामिल होने जा रहे थे, लेकिन दिल्ली पुलिस ने इस महापंचायत की अनुमति नहीं दी थी। पहलवानों ने इसके बावजूद महापंचायत का आयोजन किया और संसद की तरफ जाने लगे। इस पर उनका पुलिस के साथ टकराव हो गया।
हमारा धरना खत्म नहीं हुआ: साक्षी
साक्षी मलिक ने कहा कि हमारा आंदोलन खत्म नहीं हुआ है। पुलिस हिरासत से छूटकर हम वापस जंतर-मंतर पर अपना सत्याग्रह शुरू करेंगे। आरोपी बीजेपी सांसद बृजभूषण शरण सिंह की गिरफ्तारी नहीं हुई। उसका संसद में बैठाकर सम्मान किया गया। देश का गौरव बढ़ाने वाली महिला खिलाड़ियों के मान-सम्मान को सड़कों पर कुचला जा रहा।
पहलवान बजरंग पुनिया ने कहा कि क्या कोई सरकार अपने देश के चैम्पियंस के साथ ऐसे बर्ताव करवाती है? हमने क्या गुनाह किया है? एक तरफ प्रधानमंत्री संसद में सेंगोल (राजदंड) स्थापित कर न्याय और नीति परायणता की बड़ी-बड़ी बातें कर रहे थे, वहीं सड़कों पर न्याय मांग रही देश की बेटियों के साथ उनकी ही सरकार और सरकारी तंत्र क्रूरता कर रहा था।
विनेश बोली- नया देश मुबारक हो
विनेश और संगीता फोगाट को हिरासत में लिए जाने के दौरान महिला पुलिसकर्मियों की पहलवानों के साथ अच्छी-खासी धक्कामुक्की हुई। जब पुलिस विनेश और संगीता फोगाट को बस में बैठाकर ले जा रही थी, तब विनेश ने कहा कि ‘नया देश मुबारक हो।’
उधर पहलवानों को गिरफ्तार किए जाने पर साक्षी मलिक ने कहा कि पहलवानों और बुजुर्गों माताओं को हिरासत में लेने के बाद अब पुलिस जंतर-मंतर पर उनका मोर्चा उखाड़ रही है। हमारा सामान उठाया जा रहा है। ये कैसी गुंडागर्दी है?
बड़े अपडेट्स...
हरियाणा-यूपी-पंजाब समेत 5 राज्यों के किसान आने वाले थे महिला महापंचायत में
दिल्ली में नए संसद भवन के बाहर ये महापंचायत भारतीय कुश्ती संघ (WFI) के पूर्व अध्यक्ष बृजभूषण सिंह की गिरफ्तारी की मांग को लेकर होनी थी। बृजभूषण की गिरफ्तारी के लिए पहलवान विनेश फोगाट, बजरंग पूनिया और साक्षी मलिक की अगुआई में जंतर-मंतर पर 23 अप्रैल से धरना चल रहा है। महिला महापंचायत में हरियाणा के अलावा यूपी, राजस्थान, उत्तराखंड, पंजाब और दिल्ली की खापों के लोग और किसानों शामिल होने वाले थे।
महिला महापंचायत पर पुलिस एक्शन की तस्वीरें... 
अब पढ़िए धरने में अब तक क्या हुआ...
ये खबरें भी पढ़ें:- 
रेसलर्स पर पुलिस एक्शन से विपक्ष भड़का:खड़गे-प्रियंका, केजरीवाल समेत तमाम नेताओं ने केंद्र सरकार को घेरा
दिल्ली पुलिस के जंतर-मंतर पर धरना दे रहे रेसलर्स के खिलाफ रविवार को लिए गए एक्शन का तमाम विपक्षी पार्टियों ने विरोध किया है। दिल्ली पुलिस ने नए संसद भवन के सामने महापंचायत करने जा रहे पहलवानों को न सिर्फ हिरासत में लिया बल्कि उनके टेंट वगैरह भी उखाड़ दिए। कांग्रेस अध्यक्ष मल्लिकार्जुन खड़गे, प्रियंका गांधी, राहुल गांधी से लेकर आम आदमी पार्टी (AAP) सुप्रीमो अरविंद केजरीवाल ने खिलाड़ियों के साथ की गई धक्कामुक्की का विरोध किया। (पूरी खबर पढ़ें)
दिल्ली में पहलवानों पर एक्शन की PHOTOS: विनेश को घसीटते हुए ले गई पुलिस, साक्षी को उठाकर गाड़ी में डाला
दिल्ली जंतर-मंतर पर नई संसद के सामने जाने की कोशिश करते पहलवानों को हिरासत में ले लिया गया। इनमें विनेश फोगाट, साक्षी मलिक, संगीता फोगाट व बजरंग पूनिया शामिल हैं। इन्हीं की अगुआई में धरना चल रहा था (पूरी खबर पढ़ें)
रोहतक में महिलाओं और पुलिस के बीच टकराव में एक महिला बेसुध; सोनिया दुहन समेत कई हिरासत में 
हरियाणा से पहलवानों की महापंचायत में जा रहे किसानों की धरपकड़ जारी है। रोहतक के सांपला में पुलिस और महिला जत्थे के बीच झड़प हो गई। इसके बाद पुलिस ने बलपूर्वक महिला जत्थे का नेतृत्व करने वाली सोनिया दुहन व अन्य लोगों को हिरासत में ले लिया। इस दौरान महिलाएं बेसुध होकर गिर गईं (पढ़ें पूरी खबर)
अंबाला में किसानों और पुलिस में टकराव, महापंचायत में जाने के लिए अड़े नेताओं के साथ धक्का-मुक्की
दिल्ली में पहलवानों के समर्थन में हाेने वाली महापंचायत से पहले शनिवार शाम को ही हरियाणा में घमासान शुरू हाे गया। पुलिस ने महापंचायत में जा रहे किसानों की धरपकड़ शुरू कर दी। अंबाला में दिल्ली कूच करने जा रहे किसानों के साथ धक्का-मुक्की भी हुई। (पूरी खबर पढ़ें)
सोनीपत में किसान नजरबंद: अभिमन्यु कोहाड़ समेत कई लोग रात में ही गिरफ्तार; सिंघु बॉर्डर सील
दिल्ली में पहलवानों के समर्थन में होने वाली महापंचायत के लिए जींद से रवाना हुए किसानों को पुलिस ने हिरासत में ले लिया। सोनीपत जिले की खरखौदा पुलिस ने भी किसान नेताओं को हिरासत में लेकर थाने में नजरबंद कर दिया। सोनीपत में किसान नेता अभिमन्यु कोहाड़ सहित कई अन्य किसानों को पुलिस ने शनिवार रात में ही गिरफ्तार कर लिया (पूरी खबर पढ़ें)
दिल्ली-गुरुग्राम बॉर्डर सील, बैरिकेड्स के साथ पुलिस तैनात, संदिग्ध गतिविधि होने पर तुंरत एक्शन लेने के आदेश 
दिल्ली में नए संसद भवन के बाहर पहलवानों की महापंचायत की कॉल को देखते हुए दिल्ली-गुरुग्राम बॉर्डर रविवार सुबह ही सील कर दिया गया। पहलवान WFI अध्यक्ष बृजभूषण सिंह की गिरफ्तारी की मांग कर रहे हैं। इसके लिए वह दिल्ली के जंतर-मंतर पर धरना दे रहे थे। (पूरी खबर पढ़ें)